
Parlamentul României

Camera Deputaţilor

Comisia pentru muncă şi protecţie socială
	Bucureşti,
	9 iunie 2026

	Nr.
	7c-9/109


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.74/2025 pentru prorogarea unor termene privind stabilirea unor măsuri pentru asigurarea facilităţilor la transport pentru anumite categorii de persoane, trimis Comisiei pentru muncă şi protecţie socială pentru dezbatere şi examinare în fond, în procedură de urgenţă, cu adresa nr. PLx 34/2026 din 9 februarie 2026.
PREŞEDINTE,
Adrian Solomon

Parlamentul României

Camera Deputaţilor

Comisia pentru muncă şi protecţie socială
	Bucureşti,
	9 iunie 2026

	Nr.
	7c-9/109


R A P O R T

asupra proiectului de Lege privind aprobarea Ordonanţei de urgenţă a Guvernului nr.74/2025 pentru prorogarea unor termene privind stabilirea unor măsuri pentru asigurarea facilităţilor la transport pentru anumite categorii de persoane
În temeiul art.95 şi 118 alin.(3) din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. PLx 34/2026 din 9 februarie 2026, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.74/2025 pentru prorogarea unor termene privind stabilirea unor măsuri pentru asigurarea facilităţilor la transport pentru anumite categorii de persoane.
Proiectul de lege are ca obiect de reglementare aprobarea Ordonanței de urgență a Guvernului nr.74/2025 prin care sunt stabilite măsuri pentru asigurarea facilităţilor la transport pentru anumite categorii de persoane, în sensul prelungirii, până la 31 decembrie 2026, a termenelor necesare menţinerii facilităţilor de transport pentru veteranii de război, văduvele de război şi pensionari, prevăzute de Legea nr.44/1994 şi de Legea nr.147/2000. 
Având în vedere că aceste facilităţi de transport nu au fost integrate până în prezent în cardurile de sănătate ale beneficiarilor, nu toţi beneficiarii deţinând un astfel de card, şi ţinând cont de faptul că utilizarea cardului de sănătate încetează odată cu emiterea cărţii electronice de identitate, proiectul prevede ca facilităţile să fie acordate în continuare ca şi până acum, pe baza tichetelor de călătorie gratuite sau a taloanelor speciale de călătorie, pe întreaga durată a anului 2026.
Proiectul de lege a fost adoptat de Senat, în calitate de primă Cameră sesizată, în şedinţa din 2 februarie 2026.

La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1022/11.12.2025)

· avizul favorabil al Comisiei juridice, de disciplină şi imunităţi 
(nr.7c-13/54/03.03.2026)

· avizul favorabil al Comisiei pentru drepturile omului, culte şi problemele minorităţilor naţionale (nr.7c-6/52/18.02.2026)

· avizul favorabil al Comisiei pentru transporturi și infrastructură 
(nr.7c-4/12/28.04.2026).
La dezbaterile care au avut loc în şedinţa comisiei din 9 iunie 2026 au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare:
· dl Chiorean Florin - director adjunct, Ministerului Transporturilor

· dl deputat Augustin-Florin Hagiu, în calitate de autor de amendamente.

La lucrări au participat deputaţii conform listei de prezență.

Raportul a fost adoptat cu unanimitate de voturi.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare.

În raport cu obiectul şi conţinutul său, proiectul de lege face parte din categoria legilor ordinare.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să transmită plenului Camerei Deputaţilor prezentul raport, prin care propun adoptarea proiectului de lege cu amendamente, redate în anexa care face parte integrantă din prezentul raport.

PREŞEDINTE,



SECRETAR,

Adrian Solomon 


Marius-Constantin Budăi

Şef birou Lidia Vlădescu

Consilier parlamentar Sorina Szabo
ANEXA 

AMENDAMENTE ADMISE

În urma dezbaterilor, Comisia a hotărât aprobarea proiectului de lege cu următoarele amendamente:

	Nr. crt.
	Text

act normativ de bază
	Text

ordonanţă de urgență
	Text

adoptat de Senat
	Text adoptat de Comisie

(autor amendament)
	Motivare

	1. 
	__
	__
	Titlul legii

Lege privind aprobarea Ordonanței de urgență a Guvernului nr.74/2025 pentru prorogarea unor termene privind stabilirea unor măsuri pentru asigurarea facilităților la transport pentru anumite categorii de persoane


	Lege privind aprobarea Ordonanței de urgență a Guvernului nr.74/2025 pentru prorogarea unor termene privind stabilirea unor măsuri pentru asigurarea facilităților la transport pentru anumite categorii de persoane, precum și pentru stabilirea unor măsuri în domeniul rutier
Autori: membrii comisiei 


	Pentru respectarea exigențelor impuse de normele de tehnică legislativă.

	2. 
	__
	__
	Articol unic. - Se aprobă Ordonanţa de urgență a Guvernului nr.74 din 11 decembrie 2025 pentru prorogarea unor termene privind stabilirea unor măsuri pentru asigurarea facilităţilor la transport pentru anumite categorii de persoane, publicată în Monitorul Oficial al României, Partea I, nr.1152 din 11 decembrie 2025.


	Devine art. I.

Autori: deputaţi PSD Ciprian-Constantin Șerban şi Augustin-Florin Hagiu


	Pentru respectarea exigențelor impuse de normele de tehnică legislativă, având în vedere amendamentele propuse.

	3. 
	__
	Titlul ordonanței

Ordonanță de urgență pentru prorogarea unor termene privind stabilirea unor măsuri pentru asigurarea facilităţilor la transport pentru anumite categorii de persoane


	Nemodificat 
	Nemodificat 
	

	4. 
	din OUG nr.8/2011

Art. V. - Normele metodologice pentru aplicarea Legii nr. 147/2000 privind reducerile acordate pensionarilor pentru transportul intern, cu modificările şi completările ulterioare, şi a Ordonanţei de urgenţă a Guvernului nr. 71/2004 privind acordarea unor facilităţi familiilor de pensionari, aprobată prin Legea nr. 565/2004, cu modificările ulterioare, se vor modifica în mod corespunzător până la data de 31 decembrie 2026.

Art. VII.  - Ministerul Transporturilor şi Infrastructurii şi Ministerul Muncii şi Protecţiei Sociale vor întreprinde măsurile necesare pentru ca, până la data de 31 decembrie 2026, veteranii de război şi văduvele de război, pensionarii din sistemul public de pensii, precum şi pensionarii din celelalte sisteme proprii de asigurări sociale să intre în posesia legitimaţiei de transport tip card, personalizată cu numele şi codul numeric personal ale fiecărui beneficiar.


	Art. I - Termenul prevăzut la art. V şi VII din Ordonanţa Guvernului nr. 8/2011 pentru modificarea şi completarea legislaţiei cu privire la eliberarea, gestionarea şi monitorizarea documentelor de călătorie acordate pensionarilor, veteranilor de război şi văduvelor de război, publicată în Monitorul Oficial al României, Partea I, nr. 78 din 31 ianuarie 2011, aprobată cu modificări prin Legea nr. 211/2012, cu modificările ulterioare, se prorogă până la data de 31 decembrie 2026.


	Nemodificat 
	Nemodificat 
	

	5. 
	din OG nr.4/2013 

(2)
Până la data de 1 ianuarie 2027, dată de la care, conform legii, se utilizează legitimaţiile de călătorie de tip card, persoanele prevăzute de Legea nr. 147/2000 privind reducerile acordate pensionarilor pentru transportul intern, cu modificările şi completările ulterioare, şi de Legea nr. 44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, urmează a beneficia de facilităţile acordate pe baza tichetelor de călătorie gratuite sau taloane speciale de călătorie conform metodologiei în vigoare.


	Art. II. - Termenul prevăzut la alin. (2) al articolului unic din Ordonanţa Guvernului nr. 4/2013 pentru abrogarea unor prevederi din Legea nr. 211/2012 privind aprobarea Ordonanţei Guvernului nr. 8/2011 pentru modificarea şi completarea legislaţiei cu privire la eliberarea, gestionarea şi monitorizarea documentelor de călătorie acordate pensionarilor, veteranilor de război şi văduvelor de război, publicată în Monitorul Oficial al României, Partea I, nr. 43 din 19 ianuarie 2013, aprobată cu modificări prin Legea nr. 112/2013, cu modificările ulterioare, se prorogă până la data de 1 ianuarie 2027.


	Nemodificat 
	Nemodificat 
	

	6. 
	din Legea nr.226/2003

Art.24

(2)
Începând cu data de 1 iulie 2026, rovinietele emise în baza prevederilor Ordonanței Guvernului nr. 15/2002, aprobată cu modificări şi completări prin Legea nr. 424/2002, cu modificările şi completările ulterioare, îşi încetează valabilitatea.

Art. 4 - (1)
Începând cu data de 1 iulie 2026, rovinieta se aplică tuturor categoriilor de vehicule înmatriculate care sunt folosite pe reţeaua definită la art. 2 lit. l), concepute şi construite pentru:

a)
transportul de persoane;

b)
transportul de marfă cu masa totală maximă autorizată (MTMA) mai mică sau egală cu 3,5 tone.

Art. 11. - (1) Începând cu data de 1 iulie 2026, pe domeniul SETRE România se introduce sistemul de tarifare rutieră electronică în România, denumit STRR.

(2) STRR este interoperabil cu sistemele de tarifare rutieră electronică din celelalte state membre ale UE prin intermediul SETRE, complementar STRR. STRR oferă utilizatorilor SETRo acces la SETRE.

Art. 12. - (1) Începând cu data de 1 iulie 2026 se introduce TollRo care se aplică pe domeniul SETRE România, pentru toate vehiculele înmatriculate care sunt folosite pe acesta, concepute şi construite pentru transportul de marfă cu masă totală maximă autorizată (MTMA) mai mare de 3,5 tone, şi care se colectează prin STRR. Vehiculele de transport mixt se asimilează, din punctul de vedere al TollRo, cu vehiculele de transport marfă.

Art.24. - (1) Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, publicată în Monitorul Oficial al României, Partea I, nr. 82 din 1 februarie 2002, aprobată cu modificări şi completări prin Legea nr. 424/2002, cu modificările şi completările ulterioare, se abrogă de la data de 1 iulie 2026.
(3) Începând cu data de 1 iulie 2026, peajele emise în baza prevederilor Ordonanţei Guvernului nr. 15/2002, aprobată cu modificări şi completări prin Legea nr. 424/2002, cu modificările şi completările ulterioare, şi neutilizate îşi încetează valabilitatea.

Art. 29 - (1)Aplicarea rovinietei şi TollRo de către CNAIR, conform dispoziţiilor prezentei legi, se realizează începând cu data de 1 iulie 2026.

(2) Achitarea şi emiterea rovinietei pot fi realizate cu cel mult 30 de zile înainte de data de 1 iulie 2026.


	
	
	Art.II. – Legea nr. 226/2023 privind aplicarea unor tarife rutiere pe reţeaua de drumuri naţionale din România, publicată în Monitorul Oficial al României, Partea I, nr. 659 din data de 18 iulie 2023, cu modificările și completările ulterioare, se modifică și se completează după cum urmează:

1. La articolul 24, alineatul (2) se modifică și va avea următorul cuprins:

”(2) Începând cu data de 1 octombrie 2026, rovinietele emise în baza prevederilor Ordonanței Guvernului nr. 15/2002, aprobată cu modificări şi completări prin Legea nr. 424/2002, cu modificările şi completările ulterioare, îşi încetează valabilitatea, cu excepția celor emise pentru vehiculele prevăzute la art. 4 alin. (1) care își mențin valabilitatea până la data expirării.”

2. Termenele prevăzute la art. 4 alin. (1), art. 11 alin. (1), art. 12 alin. (1), art. 24 alin. (1) și (3) şi art. 29 alin. (1) și (2) se prorogă până la data de 1 octombrie 2026.

3. Prevederile art. 11 alin.(2) se aplică începând cu data de 15 ianuarie 2027.”

Autori: deputaţi PSD Ciprian-Constantin Șerban şi Augustin-Florin Hagiu


	Necesitatea promovării unor măsuri legislative în scopul modificării și completării Legii nr. 226/2023 privind aplicarea unor tarife rutiere pe rețeaua de drumuri naționale din România, măsuri legislative care privesc:

- menținerea valabilității rovinietelor achiziționate anterior intrării în vigoare a Legii nr. 226/2023, pentru vehiculele care nu intră sub incidența tarifării la km, în scopul evitării blocajului instituțional la nivelul C.N.A.I.R., generat de numărul extrem de mare al solicitărilor de restituire, măsură menită să creeze și un avantaj pentru utilizatori.

- prorogarea termenului de intrare în vigoare a Legii nr. 226/2023 (cu încadrarea în data limită impusă de Jalonul PNRR a cărui îndeplinire a condus la aprobarea Legii nr. 226/2023), justificată de alocarea unei perioade mai mari de testare a funcționalităților noului sistem atât la nivelul Beneficiarului – CNAIR, în scopul identificării și, după caz, a remedierii eventualelor disfuncționalități, cât și la nivelul partenerilor terți – furnizorii, pentru dezvoltarea aplicațiilor proprii necesare interconectării cu noul sistem. 

Ținând cont de constrângerile de valabilitate a finanțării din cadrul PNRR (31.08.2026), care au determinat prestatorul la reducerea perioadei de implementare a sistemului, cât și data asumată de prestator pentru livrarea versiunii de testare (iunie 2026), în prezent ne aflăm în imposibilitatea efectuării într-un termen mai mic de 30 de zile, a testelor esențiale pentru validarea sistemului, respectiv cele de funcționalitate, de performanță, de securitate și de integrare cu bazele de date ale DGCPI și RAR (autorități care dețin informații esențiale pentru operaționalizarea sistemului). Ulterior testării sistemului de către C.N.A.I.R., este necesară și testarea acestuia de către furnizori, în sensul dezvoltării propriilor aplicații și realizării interconectării la sistem.

Ca o consecință implicită a prelungirii termenului pentru aplicarea sistemului pe domeniul național, se va genera decalarea interoperabilității acestui sistem cu cele din Uniunea Europeană, pentru care sunt necesare testări suplimentare și specifice de interconectare cu sistemele europene, estimate la maxim 6 luni de la punerea în funcțiune a sistemului pe domeniul național.

